google/wiki40b huggingface dataset:
Hiroaki Morishima

Japans herrelandslag

Hiroaki Morishima spilte 64 landskamper for Japans herrelandslag.
Franciscus Irenicus

Franciscus Irenicus, egentlig Franz Friedlieb (født 1494/1495 i Ettlingen i Tyskland, død 1553 i Gemmingen) var en tysk humanist og historiker. Han var tilhenger av Martin Luther etter å ha vært tilstede ved disputasen i Heidelberg.
Han studerte ved latinskolen i Pforzheim, der Philipp Melanchthon også studerte i 1508-09. Som en patriotisk humanist beskrev han Tyskland i tolv bøker: Germaniæ exegeseos volumina duodecim a Francisco Irenico Ettelingiaco exarata, som ble utgitt i Hagenau i 1518.
Moncloapalasset

Moncloapalasset (spansk Palacio de la Moncloa) er en bygning i distriktet Moncloa-Aravaca i Madrid. Siden 1977 er Moncloapalasset offisiell bolig for statsministeren i Spania. Statsministerboligen er omgitt av regjeringskontorer som huser visestatsministrene og et pressesenter. Til sammen utgjør disse Moncloakomplekset. La Moncloa benyttes som begrep for den spanske regjeringen.
Moncloapalasset har gitt navn til Moncloa-paktene, en serie avtaler om økonomi, politikk og samfunnsforhold undertegnet av regjeringen og de politiske partiene etter det første demokratiske valget i 1977.
Bygningen ble vernet i 1927 og har status som Bien de Interés Cultural.
Ditlev-Simonsen

Ditlev-Simonsen er en norsk slekt som stammer fra skipsreder Olaf Ditlev-Simonsen (1865–1960). Hans foreldre Ole Christian Simensen og Christiane Dorthea, født Christiansen, ga ham navnet Olaf Ditlef. Senere tok han etternavnet Ditlev-Simonsen.
Flere medlemmer av Ditlev-Simonsen-slekten har gjort seg bemerket innen politikk, idrett eller skipsrederi.
Gina Krog

Oppvekst

Hennes far var sogneprest Jørgen Sverdrup Krogh, og moren het Ingeborg Anna Dass Brinchmann. Faren døde før datterens fødsel, og hun flyttet deretter med familien (mor, søster og broren Fredrik) til farens hjemsted Karmøy, og i 1855 videre til Kristiania.
Broren Fredrik giftet seg med Ginas venninne Cecilie Thoresen, som ble Norges første kvinnelige student.

Utdannelse

I Kristiania gikk hun på Fru Autenrieths Pikeskole før hun selv studerte videre og tok på seg ulik undervisning.  Kvinner hadde fortsatt ikke rett til å studere ved universitetet.

Forkjemper for kvinners rettigheter

I 1880 reiste Krog til England og fikk etablert kontakt med kvinnesaksmiljøet der, på Bedford College, og begynte en periode som aktiv skribent i dagspressen, for kvinnesaken.
Gina Krog var medlem av diskusjonsforeningen «Skuld», som ble stiftet 2. november 1883 med svigerinnen Cecilie Thoresen som formann. Skuld ble en forløper til Norsk Kvindesagsforening. Tredve år senere skrev hun om denne tiden i Norske Kvinder: en oversigt over deres stilling og livsvilkaar i hundredeaaret 1814-1914.
Krog ble etterhvert en nasjonal lederskikkelse som var med på å stifte Norsk Kvinnesaksforening (1884, viseformann til 1888), Kvindestemmeretsforeningen (1885, formann), Landskvindestemmeretsforeningen (1898), Norske Kvinders Nasjonalråd (1904, Krog formann frem til 1916). Hun var også regjeringens representant i Den Internasjonale Stemmerettsallianse. Som initiativtaker for Kvindestemmeretsforeingen stod hun, sammen med radikale Venstre-menn, bak det første forslaget om kvinnelig stemmerett som ble lagt frem for Stortinget. Dette skjedde i 1890 (når det ikke engang var innført allmenn stemmerett for menn).
Krog var redaktør i bladet Nylænde i perioden 1885-1916, og styrte bladet alene. Hun skrev også et kapittel om «kvinden i selvstændigt erhverv» i boken Forældre og Børn fra 1902. Gina Krog var også interessert i fjellklatring og var blant annet med Wilhelm Keilhau og venner på turer i Jotunheimen.

Æresbevisninger (posthumt)

Gina Krog var den første kvinne i Norge som ble begravet på statens bekostning. Under hennes begravelse fra Fagerborg kirke i 1916 deltok statsministeren, stortingspresidenten og høyesterettsjustitiarius. Kvinnelige studenter stod æresvakt ved kisten, og sangerinnen Bergliot Ibsen fremførte en kantate som Sofie Bonnevie hadde forfattet for anledningen.
En byste av Gina Krog ble reist på Vår Frelsers gravlund i Oslo. Bysten ble utformet av billedhuggeren Ambrosia Tønnesen, og avduket 10. juli 1919. Den var bekostet ved en innsamling organisert av Norske Kvinners Nasjonalråd. Statsministeren og flere medlemmer av regjeringen var tilstede da bysten ble avduket.
Gina Krogs vei på Lambertseter i Oslo og Gina Krogs veg på Tyholt i Trondheim, og Gina Krog-prisen som deles ut av Norsk Kvinnesaksforening, er oppkalt etter henne. I 2013 ble et olje- og gassfelt oppkalt etter henne.
Tungning

Kongedømmet Tungning (tradisjonell kinesisk: 東寧王國, forenklet kinesisk: 东宁王国, pinyin: Dōngníng Wángguó) var en  hankinesisk regjering på Taiwan mellom årene 1661 og 1683. Det var det første hankinesiske styret på øya. Regjeringen var tro mot Ming-dynastiet og forsøkte å gjenopprette Mingstyret på fastlandet, som noe tidligere var blitt fortrengt av det mandsjuiske Qing-dynastiet. 
Kongedømmet ble opprettet av piraten Koxinga, som beseiret de hollandske kolonistene etter en beleiring av Fort Zeelandia. Hollenderne hadde innen da kontrollert øya i knapt 40 år. Koxinga døde av malaria i 1662, da 39 år gammel. Hans sønn, Zheng Jing, arvet styret etter farens død. Under de følgende nitten årene forsøkte han å yte tilstrekkelig til den lokale befolkningen og organisere sine militære styrker i Taiwan. Han forsøkte å forsvare Xiamen, Jinmen og Pescadorene, men uten hell. Under de tre føydalherrers opprør angrep han Fujian. Hans styrker ble beseiret, og han vendte tilbake til Taiwan, der han døde en tid senere etter en tids sykdom. 
Det var imidlertid uklart hvem Zheng Jings etterfølger skulle være. Kongerikets generaler og ministre fylket seg i to leirer om Jings to sønner. Etter en strid overtok hans yngre sønn, 12-åringen Zheng Keshuang, tronen. I 1683, etter slaget vid Penghu gikk Keshung med på Qing-keiserens ønske og fratrådte. Kongedømmet gikk opp i Qing-riket som en del av Fujian. Men på grunn av Taiwans politiske situasjon har det fortsatt stor symbolsk  betydning.
Vingeslag (album)

Vingeslag er et musikkalbum utgitt av Pegasus i 2008. Håkon hadde blitt erstattet av Stefan Spång.
Are og Odin

Are og Odin er et norsk humorbasert radioprogram på NRK radio ledet av Are Sende Osen og Klaus Joacim Sonstad (Odin). Programmet gikk opprinnelig fra 2002 til 2005, men gjenoppstod i 2015. I de første årene ble det sendt på ungdomskanalen P3, men da det gjenoppstod i 2015 ble det sendt på P1. Det gikk på hverdager i perioden 2002 til 2005 og på lørdager fra 2015.
Radioparet ble kåret til årets radionavn i 2005 og mottok samtidig publikumsprisen.

Bakgrunn og historikk

Are Sende Osen slo gjennom med radioshowet Bare Are i 1998 etter først å ha deltatt med innslag i programmet XL. Odin var først med som bidragsyter, men ble etter hvert med som fast programleder da første sendinga av Are og Odin startet 8. januar 2002. 
De ble kåret til «årets radionavn» i 2005, og mottok samtidig publikumsprisen. Are og Odin ble tildelt Norsk Målungdoms Dialektprisen for å ha brukt dialekt på en positiv måte, og de har lekt mye med språk og dialekter gjennom hele programmets historie.
Den 19. desember 2005 ble det åpnet et eget Are og Odin-museum på Tyholt i Trondheim, hvor gjenstander sendt inn fra radiolytterne står utstilt.
Siste sending på P3 var 23. desember 2005, noe som i forkant førte til store medieoppslag. Samme dag lanserte de en mimrenettside, og på NRK1 kunne man se dokumentaren om programmet og selve figurene Are og Odin. Nettsiden vant gull under «Sterk reklame 2005».
Are og Odin ble gjenforent som fast radioprogram etter ti år av lufta, denne gang på NRK P1. Første sending var 22. august 2015, og programmet varer en time hver lørdag etter nyhetene klokken 14.
Sinopidonia

Utseende

En middelsstor, avlang, blankt svart trebukk. Antennene er tynne og omtrent så lange som kroppen. Pronotum er avrundet sekskantet, dekkvingene jevnbrede, mye bredere enn pronotum. Beina er middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er utbredt i det sørlige Kina (Yunnan).
Akademie für Alte Musik Berlin

Akademie für Alte Musik Berlin (forkortet Akamus) er et berømt musikkensemble i Berlin etablert på begynnelsen av 1980-tallet.
Ensemblet arbeider med barokkmusikk og annen tidligmusikk og legger stor vekt på autentisk instrumentbruk.
Harald Gullichsen (organist)

Heder

Skien kommunes kulturpris 2005
Oslo Horse Show 2013

Oslo Horse Show 2013 ble arrangert i Telenor Arena fra torsdag 10. til søndag 13. oktober 2013. Det var et stevne i sprangridning med både internasjonale klasser, amatørklasser og ponniklasser. I tillegg hadde Den spanske rideskolen oppvisning fredag, lørdag og søndag.
Jane Bolin

Bakgrunn

Bolin blei født i Poughkeepsie i New York som den yngste av fire søsken. Faren, Gaius Charles Bolin, var den første afrikansk-amerikaneren som gikk ut fra Williams College og blei advokat. Mora, Matilda Ingram Bolin (født Emery), var engelsk. Hun døde da Bolin var åtte år gammel.
Da Bolin studerte ved Wellesley College i Massachusetts, var det bare en annen svart student i kullet. Hun blei i stor grad oversett av de hvite studentene og bodde ikke på campus. Hun ønska å studere jus ved Yale Law School, men blei fraråda dette av en rådgiver på Wellesley, både pga hudfarge og kjønn. Gode karakterer gjorde likevel at hun kom inn på Yale. Hun var der den eneste svarte studenten, og det var bare to andre kvinnelige studenter.
I 1931 tok hun juridisk eksamen som den første afrikansk-amerikanske kvinna ved Yale, og året etter fikk hun advokatgodkjenning i New York.

Karriere

Hun arbeidde så en periode hos faren i Poughkeepsie. I 1936 stilte Bolin til valg for republikanerne til delstatsforsamlinga i New York, men tapte. Hun blei så ansatt ved byens juridiske kontor. I 1939 blei hun utnevnt til dommer i familiesaker (Domestic Relations Court, fra 1962 Family Court), ei stilling hun hadde fram til pensjonsalderen i 1979. I dommervervet arbeidde hun for å motvirke raseskille og fordommer i barneverns- og familiesaker. Også ellers var Bolin aktiv for retten til utdanning og for barns rettigheter for øvrig. Hun hadde styreverv i flere borgerrettsorganisasjoner, blant annet National Association for the Advancement of Colored People (NAACP), og mottok æresbevisninger fra flere universiteter.
Jammerdalsbu

Jammerdalsbu er en selvbetjent turisthytte på Ringebufjellet 1 130 moh., som eies og drives av DNT Oslo og Omegn. Rondanestien og Trolløypa passerer Jammerdalsbu.
Jammerdalsbu har 12 sengeplasser.
Klagesangen over Ur

Klagesangen over Ur er en tekst, eller en samling av enkelttekster, fra Sumer, ca 2000 f.Kr. Teksten skildrer innbyggernes fortvilelse over at oldtidsbyen Ur var falt i fiendenes hender. Det tredje dynasti i Ur hadde mistet sin makt, og sumernes makt og kultur måtte gi tapt overfor semittene.
Diktet er lagt i munnen på gudinnen Ningal, hustru til måneguden Nanna-Suen. Ur var en av de sentrale byene for dyrkingen av Nanna-Suen. Teksten har et visst preg av kultisk vekselsang, og det er mulig at teksten har vært brukt i en gjenoppbyggingsfase etter ødeleggelsene i Ur. Teksten ble redigert og publisert av assyrologen Noah Cramer i 1940. Tilsvarende klagesanger er kjent fra andre mesopotamiske byer, og teksten har også fellestrekk med Klagesangene i det gamle testamente.
Luftkrigsskolen

Luftkrigsskolen er en treårig høgskole som utdanner offiserer for Luftforsvaret. Skolen ligger på Kuhaugen i Trondheim og ble etablert i 1949. Skolen flyttet til Trondheim i 1961, etter først å ha ligget ved Akershus festning og deretter på Fornebu.  
Luftkrigsskolen er en av Forsvarets tre krigsskoler. De andre to er Krigsskolen (Hæren) og Sjøkrigsskolen (Sjøforsvaret). 
Luftkrigsskolen er en av Forsvarets sentrale utdanningsinstitusjoner. Etter at Forsvarets utdanningssystem ble endret i 2005 har skolen utviklet seg betydelig, og i dag er Luftkrigsskolen en premissleverandør for Luftforsvaret og for miljøer utenfor Forsvaret som er opptatt av luftmakt, ledelse, forsvars- og sikkerhetspolitikk. Sjef for Luftkrigsskolen er oberst Rune Gaustad.
Studentene ved krigsskolen omtales som kadetter. Kadettene får lønn under studiet. I det første skoleåret får kadettene mulighet til å utvikle seg som leder. Dette skal munne ut i at kadetten skriver en egenutviklingsrapport mot slutten av førsteåret. Andre fag dette året, samt studiet hele andre år fokuserer på luftmakt og engelsk. Andreåret skriver studentene også semesteroppgave. Sisteåret skriver kadettene en bacheloroppgave som ender ut i bachelor i militære studier. 
Kadettenes egne forum heter Kadettsamfunnet. Alle kadettene er medlem av kadettsamfunnet, som består av et stort antall bedriftsidrettslag, barstyre, og andre grupper som jobber for kadettenes interesser. Presidenten er leder for kadettsamfunnet.

Forskning og utvikling

Luftkrigsskolen driver også forskning og utvikling (FoU) med fokus på fagfeltene luftmakt (militærteori, utenriks- og sikkerhetspolitikk) samt administrativ og organisatorisk ledelse. Skolen har egne fagmiljøer på disse fagfeltene, og forskerne publiserer og holder foredrag både i Norge og internasjonalt. Luftkrigsskolen har samarbeid med institutter ved NTNU, og internasjonalt med forskningsmiljøer innen luftmaktsteori.
The Pow Pow

The Pow Pow er et musikkalbum med Pow Pow, utgitt i 2013
Royal Observer Corps

Royal Observer Corps (ROC) var en sivilforsvarsorganisasjon som eksisterte i Storbritannia mellom 1925 og 1995, da ROC ble nedlagt grunnet avslutningen av den kalde krigen og teknologiske fremskritt knyttet til strategisk og taktisk varsling av luftangrep. Bakgrunnen for opprettelsen av ROC var tysk bombing av London under første verdenskrig og observatørene i korpset besto hovedsakelig av sivile, de ble trenet av en lite gruppe profesjonelle fulltids offiserer med bakgrunn fra RAF.
Royal Observer Corps hadde en viktig rolle under andre verdenskrig hvor de inngikk som en del av Dowdingsystemet, Storbritannias varsling og kontrollsystem for luftforsvar. Ved utbruddet av krigen var det 30 000 observatører og 1 000 observasjonsposter. I Slaget om Storbritannia i 1940 hadde ROC en sentral funksjon, dels fordi radarsystemene ikke var så nøyaktige og dels fordi de ikke fanget opp fly som fløy lavt. De tidlige radarsystemene i Chain Home kunne heller ikke følge fly inn over land, noe det finmaskede nettet med observatører forsøkte å avhjelpe.
Princess Anne-breen

Princess Anne-breen er en isbre i Queen Elizabeth Range i Antarktis. Den flyter fra området sør for Mount Bonaparte mellom Cotton Plateau og Bartrum Plateau og ut i Marshbreen.
Breen ble navngitt av den nordlige geologi-gruppen fra New Zealand Geological Survey Antarctic Expedition (NZGSAE) (1961-62) etter prinsesse Anne, datter til Elisabeth II av Storbritannia.
Rihand kraftverk

Rihand kraftverk er et kullkraftverk i delstaten Uttar Pradesh i India. Det har en installert produksjonskapasitet på 2000 MW fordelt på to like store blokker / turbiner. Operatør er det indiske selskapet National Thermal Power Corp Ltd.
Anlegget ble utbygd med 1000 MW i årene 1988–1989. Det ble installert ytterligere 2 x 500 MW turbiner med kokere i 2005. Brenselstypen er steinkull.
Årlig produksjon med superkritiske turbner i 2006-07 var totalt 15,055 TWh, og utslippene av CO2 var 14,3434 mill tonn.
Rana Utviklingsselskap AS

Rana Utviklingsselskap AS, forkortet RU, er et kommunalt organ i Rana kommune på Helgeland i Nordland som arbeider innenfor nærings- og etableringsspørsmål. Selskapet ble etablert i 1987, på et tidspunkt da Rana stod foran en stor omstilling med nedleggelser av industribedriftene Norsk Jernverk og Norsk Koksverk et år senere.
Selskapet tilbyr konsulentbistand og etablererkurs, hvor etablerere i en oppstartsfase får tilgang til gratis kontor, veiledning og kontorfellesskap med andre nyetablerere. Siden 2013 har selskapet hatt sine kontorer i Torggata 1B, hvor de er samlokaliserte med Campus Helgeland.
CCSVI

Kronisk Cerebro-spinal venøs insuffisiens (CCSVI) er en tilstand der strømmen av blod i venene som frakter blod fra  sentralnervesystemet til hjertet er forhindret. Dette er under diskusjon for å kanskje være en av årsakene til multippel sklerose.
Den rapporterte nedsatte blodstrømmen involverer både redusert og også at blodet går motsatt retning (reflux) i cerebrale vener, som endrer blod-hjerne barrieren, og er angivelig forbundet med stenose av hals- og azygosvener. Et slik vaskulært bilde ble beskrevet av Paolo Zamboni i 2008, som også rapporterte om en forbindelse mellom CCSVI og multippel sklerose (MS). Hypotesen har generert optimisme blant personer med MS om effektiv behandling, men har blitt møtt med skepsis fra nevrologer verden rundt grunnet den allerede etablerte forståelsen av sykdommen. Forskningsinnsats er i gang for å avklare CCSVI-hypotesen.
A-Laget

A-Laget er en rappgruppe fra Bergen som består av Vågard, Store P (tidligere Pete'n), Girson, og av og til DJ Boge. De har gitt ut to album, én EP og fem singler, i tillegg til de fire mixtapene som kan lastes ned gratis på hjemmesiden. Gruppa har også varmet opp for blant andre Snoop Dogg, Redman, Paul Wall og The Game, og spilt på musikkfestivalen South By South West i USA.
Beleiringen av Fredriksten festning

Tidligere angrep

Fredriksten festning var et viktig militært støttepunkt som grensefestning mellom Norge og Sverige. Svenskene forsøkte å erobre festningen også to år tidligere, men mislyktes.

Følger i Sverige

Etter Karl XIIs død ble hans søster Ulrika Eleonora valgt til svensk dronning den 23. januar 1719, og kronet 17. mars i Uppsala. Med hennes tronbestigelse fulgte det imidlertid en regjeringsreform som overførte maktens sentrum til Riksdagen. Den 29. februar 1720 takket Ulrika Eleonore av til fordel for som sin ektemann, Fredrik I, som ble den eneste hessiske tysker på den svenske trone. Det var knyttet den betingelse til hennes avgang: Dersom mannen skulle dø før henne, skulle hun igjen bestige tronen.
Sjetne Idrettslag

Sjetne Idrettslag (stiftet i 1970) er et idrettslag fra Sjetnemarka i Trondheim. Klubben driver med allsidig barneidrett,fotball,ski, håndball, friidrett og innebandy. Lagets håndballavdeling spilte en tid i eliteserien i håndball for kvinner. Idrettslaget står sterkt i grenda, noe som har ført til dobbeltseier i Dagbladets "Klubben i mitt hjerte". I 2012 rykket A-laget i fotball for herrer opp i 5. divisjon.
Bærum jeger- og fiskerforening

Bærum Jeger- og Fiskerforening (Bærum JFF og BJFF) er en jeger- og fiskerforening i Sandvika i Bærum, etablert 15. mai 1935. Foreningen har eget klubbhus og leirduebaneanlegg. Den er medlem av Norges Jeger- og Fiskerforbund
Skytteren Tor Heiestad med olympisk gull fra Sommer-OL 1988 i øvelsen 50 m viltmål representerte BJFF.
Narve Hovdenakk

Oppvekst og utdanning

Narve Hovdenakk ble født 10. desember 1971 og er sønn av Per Hovdenakk. Han er oppvokst i Bærum og Århus i Danmark og bor i dag i Oslo og delvis i København. Narve Hovdenakk er utdannet billedkunstner ved Kunstakademiet i Trondheim og Masterstudiet ved Konsthögskolan i Malmö.

Karriere

Da Hovdenakk studerte i Malmö møtte han den svenske kontroversielle bokseren Armand Krajnc, og planlagte en dokumentar om Krajncs tilværelse i Malmö. Prosjektet ble ikke realisert. Hovdenakk ble tidlig opptatt av identitet og Celebrity As Simulacrum, men er mest kjent for sine konseptuelle videosamplinger om maskulinitet.
Narve Hovdenakk har i løpet av sin kunstpraksis gjort seg bemerket med videoarbeider som problematiserer mannen som offer. Han benytter seg av sampling av ulike filmsjangere og innslag fra reklame og tv underholdning og direktesendt chatting som underlag og hovedkomponent for sitt estetiske uttrykk. Han bearbeider sitt råmateriale og velger seg ut roller ved å behandle det stereotype og arketype mannsbildet, som dyrkes frem i mainstream underholdning innenfor film og tv mediet. Hovdenakk har satt seg fore å undersøke maskulinitetens vilkår og synliggjøre ulike sider ved mannen. Hovdenakk ønsker å gå inn i en aktiv dialog med sine omgivelser, i et forsøk på å skape mening. med å uttrykke personlige følelser, tanker og smerteerfaringer. Han har derfor valgt å sette seg selv inn i rollen, både som offer og overgriper.
Hans videoarbeid Neo-man gjorde offentlig skandale under Høstutstillingen på Kunstnernes Hus i 2006.
Med utstillingen Sample Man Remix på TAFKAG Oslo, i 2007 markerte Hovdenakk seg med totale selvutleveringer uten filter: som kanskje en av de tydeligste artikulasjoner av fenomenet emokonseptualisme. En tydelig dreining mot bekjennelsen, en slags «emo-core» på den alternative kunstscenen.
Hovdenakk er innkjøpt av bl.a. Nasjonalmuseet for kunst, arkitektur og design.
I 2009 utviklet han et eget sensorisk teaterstykke i forbindelse med Det blinde teater på Nationaltheatret.
Geir Hoff

Biografi

Geir Hoff vokste opp med ishockey i Groruddalen og Hasle/Løren. Han var en allsidig spiller, men ble i løpet av karrieren mest brukt som «løper»/«forward». Han studerte idrettsfag ved Linderud videregående skole (nå Bjerke videregående skole) fra 1981 til 1984. Hoff fikk studiestipend (scholarship) for å spille hockey for Michigan State University, og i 1986 vant Hoff det amerikanske studentmesterskapet med Michigan State «Spartans». Han fikk utdannelse og nyttig spillerfaring i USA. Hoff signerte med Furuset Ishockey da han kom hjem til Norge. Etter sesongen 1990–1991 fikk han Gullpucken for sitt spill, og laget (Furuset) kom til finalen i NM. I 1994–1995 spilte Hoff for Spektrum Flyers. Hoff var kaptein for Vålerenga Ishockey i sesongen 1997–1998, og la opp i 1999.

Landslaget

Geir Hoff er notert med 75 offisielle landskamper for Norge. Han er tre ganger olympisk deltaker: Calgary 1988, Albertville 1992 og Lillehammer 1994.

Kuriosa

Espen Knutsen svarte på VG «Tett på nett» at Norges beste løpere gjennom tidene var Trond Magnussen og Geir Hoff

Klubber

Hoff har spilt for følgende klubber: Hasle/Løren, Michigan State University, Furuset Ishockey IF, Västra Frölunda HC, Lillehammer IK,Spektrum Flyers og Vålerenga Hockey
Grinnell College

Rangeringer

U.S. News & World Report rangerte Grinnell College som nummer 19 blant liberal arts-collegene i USA i 2015, Forbes plasserte det på 65.-plass blant alle colleger i USA, mens Washington Monthly rangerte det som nr. 17 av amerikanske liberal arts-colleger i 2014.
Grinnell College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Ambulanseforbundet i Delta

Ambulanseforbundet i Delta (tidligere Ambulansepersonellets Yrkesorganisasjon) er Norges største yrkesorganisasjon for ansatte i bilambulansetjenester, luftambulanse og for nødmeldeoperatører på AMK-sentraler.
Ambulanseforbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Ambulanseforbundet er Ola Yttre.
Serie A 2011–2012

Serie A 2011–12 skulle egentlig begynne i august men ble utsattfordi spillerne gikk til streik, men de ble tilsutt enige med det italienske fotballforbundet og serien startet 9. september 2011 og slutter av 13. mai 2012. AC Milan er regjerende mestere. De nyopprykket lagene var Atalanta, Siena og Novara.